Държавен вестник, бр. 33, 2004 г., стр. 49

Б Р О Й  33
Д Ъ Р Ж А В Е Н   В Е С Т Н И К
С Т Р .  49
МИНИСТЕРСТВО
НА ВЪНШНИТЕ РАБОТИ
ПРОГРАМА
за сътрудничество в областта на културата, об-
разованието и науката между правителството
на Република България и правителството на
Руската федерация за периода 2004—2006 г.
(Одобрена с Решение № 99 от 16 февруари 2004 г.
на Министерския съвет. В сила от 17 февруари
2004 г.
Правителството на Република България и
правителството на Руската федерация, нарича-
ни по-нататък “Страни”,
в изпълнение на чл. 25 от Спогодбата между
правителството на Република България и прави-
телството на Руската федерация за сътрудничес-
тво в областта на културата, образованието и
науката, подписана на 19 април 1993 г. в Москва,
стремейки се към по-нататъшно развитие на
традиционните приятелски връзки между на-
родите на България и Русия,
одобриха следната Програма за сътрудни-
чество в областта на културата, образованието
и науката за периода 2004—2006 г.
I. Култура и изкуство
1. Страните ще оказват съдействие за пряко-
то сътрудничество между съответните инсти-
туции за култура и изкуството с цел провеждане
на гастроли на театрални, музикални и други
художествени колективи, а също така и на от-
делни изпълнители. Тези гастроли ще бъдат
организирани при постигане на преки догово-
рености между заинтересованите организации
и при условията на взаимност както на търгов-
ска, така и на нетърговска основа.
2. Страните ще отделят особено внимание
на прякото сътрудничество при подготовката и
провеждането в Република България и в Руска-
та федерация на мероприятия, посветени на
Деня на славянската писменост и 125-годишни-
ната от установяването на дипломатически
отношения между България и Русия.
3. В периода на действие на програмата стра-
ните ще осъществят:
В областта на изобразителното изкуство
—размяна на изложби на съвременното из-
куство;
—съвместни семинари, симпозиуми, конфе-
ренции, колоквиуми по проблемите на съвре-
менното изкуство;
—пленери с участието на руски и български
художници.
В областта на театралното изкуство
—размяна на театрални колективи;
—театрални фестивали—българската стра-
на, в частност, предлага на руската страна да
вземе участие в театралния фестивал, провеж-
дащ се ежегодно във Варна в рамките на Меж-
дународния фестивал на изкуствата “Варненс-
ко лято”, и във Фестивала на малките театрал-
ни форми, провеждащ се ежегодно във Враца;
—размяна на театрални художници, водещи
актьори, режисьори за осъществяване на съв-
местни постановки.
В областта на народното творчество
—обмен на фолклорни колективи;
—съвместни фестивали на фолклорното из-
куство и изложби на изделия от народните за-
наяти.
В областта на музикалното и танцовото
изкуство
—размяна на музикални колективи, изпъл-
нители и музиканти—руската страна, в част-
ност, предлага да изпрати на гастроли в Репуб-
лика България Националния академичен ор-
кестър на народните инструменти на Русия “Н.
П. Осипов”;
—размяна на колективи и изпълнители за
участие в музикални фестивали и конкурси,
провеждани на територията на Република Бъл-
гария и Руската федерация;
—семинари по проблемите на съвременни-
те тенденции и развитие на българското и рус-
кото музикално и танцово изкуство.
В областта на художественото образование
—размяна на педагози и учащи се в художес-
твените средни и висши училища, а също така
и провеждане на курсове за повишаване на ква-
лификацията.
В областта на културното наследство
—обмен на научна информация, експерти и
опит в областта на опазването на културното
наследство;
—за периода на действие на тази програма
страните ще подпомагат размяната на излож-
би по посочената тематика в зависимост от
договореностите и финансовите възможности
на страните;
—разработване на съвместен проект за съх-
раняване на културното наследство в областта
на музикалното и танцовото изкуство, а така
също и на уникалните етнокултурни образци на
двете страни;
—страните ще разгледат възможността за
подписването на споразумения между съот-
ветните институции на двете страни в област-
та на опазването на културно-историческото
наследство.
4. Страните ще насърчават:
—размяната на оперни и балетни колективи
и отделни изпълнители на основата на преки
споразумения, сключени във всеки конкретен
случай между партньорите, институциите и
организациите, свързани с провеждане на тази
дейност;
—поставянето на спектакли в областта на
музикалното и танцовото изкуство;
—стимулирането на съвместни проекти и
развитие на пазарните механизми в областта
на културата и изкуството;
—оказване на организационна подкрепа за
поставянето на спектакли;
—пряко сътрудничество между хореографс-
ки и музикални училища с цел размяна на пре-
подаватели, учащи се, а също така на материа-
ли и публикации.